Diari Oficial de la Generalitat Valenciana


Sumari del DOGV 6228, del 17-03-2010 (2010/2506)

RESOLUCIÓ de 24 de febrer de 2010, de la Direcció General d'Energia, per la qual s'atorga a Red Eléctrica de España, SAU, autorització administrativa i aprovació del projecte d'execució per a l'ampliació de la subestació transformadora de 220 kV, denominada ST Campoamor, ubicada al terme municipal de Pilar de la Horadada. Expedient número ATASCT/2009/290/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6228

Data del DOGV
:   17-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/2506


Data del document
:   24-02-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 24 de febrer de 2010, de la Direcció General d'Energia, per la qual s'atorga a Red Eléctrica de España, SAU, autorització administrativa i aprovació del projecte d'execució per a l'ampliació de la subestació transformadora de 220 kV, denominada ST Campoamor, ubicada al terme municipal de Pilar de la Horadada. Expedient número ATASCT/2009/290/03. [2010/2506]  
Vist l'escrit presentat per Red Eléctrica de España, SAU, domiciliada a l'efecte de notificacions en La Moraleja, Alcobendas, 28284 Madrid, passeig Conde de los Gaitanes núm. 177, en data 27 de juliol de 2009, davant del Servici Territorial d'Energia d'Alacant, en què sol·licita que se li concedisca l'autorització administrativa i l'aprovació del projecte d'execució per a l'ampliació de la subestació transformadora de 220 kV, denominada ST Campoamor, ubicada en el PK 2,5 de la carretera CV-941, al terme municipal de Pilar de la Horadada, província d'Alacant. (ATASCT/2009/290/03).  
A l'escrit mencionat, s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent en data 17 de juliol de 2009.  
Vist que, d'acord amb el que establixen l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç un informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.   
A este efecte, amb data 21 de setembre de 2009, consta un informe favorable emés per la Direcció General de Política Energètica i Mines del Ministeri d'Indústria, Turisme i Comerç per a l'ampliació del parc de 220 kV de la subestació de Campoamor, a la província d'Alacant, ja que considera que es tracta d'una instal·lació de transport secundari de titularitat del Gestor de la Xarxa de Transport.  
Vist que la sol·licitud va ser exposada a la informació pública corresponent, de conformitat amb la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per mitjà d'un anunci en el Butlletí Oficial de la Província d'Alacant, de 27 d'agost de 2009, i en el Diari Oficial de la Comunitat Valenciana, de 8 de setembre de 2009.  
D'acord amb la documentació que hi ha en l'expedient, no s'han presentat al·legacions a la mencionada sol·licitud.  
Vist que, segons el mencionat Decret 88/2005, es va comunicar a l'Ajuntament de Pilar de la Horadada la separata del projecte de la instal·lació sol·licitada, ja que afectava béns, instal·lacions, obres o servicis, centres o zones dependents d'eixe organisme, a l'efecte que donara la conformitat o s'oposara i, simultàniament, es va traslladar a l'ajuntament esmentat i d'acord amb l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i se sol·licitava un informe sobre l'adaptació del projecte al planejament urbanístic que siga aplicable.   
L'ajuntament va remetre l'informe sol·licitat, per mitjà del qual manifesta la seua conformitat amb la instal·lació projectada, amb les condicions que este conté.  
Comunicat l'informe esmentat a l'empresa peticionària, esta manifesta que en pren nota i accepta l'informe favorable emés per l'Ajuntament de Pilar de la Horadada.  
Vist que, d'acord amb el que establix el referit Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
- Iberdrola Distribución Eléctrica, SAU, sense que conste en l'expedient cap resposta a este efecte.  
- Servici Territorial d'Alacant de Planificació i Ordenació Territorial de la Conselleria de Medi Ambient, Aigua, Urbanisme i Habitatge que ha remés un informe favorable sobre la compatibilitat urbanística i territorial i indica que la parcel·la on pretén dur-se a terme la instal·lació es troba afectada pel LIC Serra Escalona i Devesa de Campoamor, per la qual cosa es va sol·licitar un informe a la Unitat d'Espais Naturals Protegits que emet un informe favorable el 8 d'octubre de 2009 en el qual indica la necessitat de complir les condicions següents: 1. Tots els residus que es generen en l'ampliació de la subestació, hauran de ser transportats a abocadors autoritzats i 2. Els fanals d'il·luminació hauran de disposar de pantalles opaques que eviten la dispersió de la llum en totes direccions, de manera que només la dirigisquen a terra.  
L'informe es va comunicar a Red Eléctrica de España, SA, que en va prendre nota i va acceptar les condicions que s'hi indiquen.  
Vist l'informe tècnic favorable emés pel Servici Territorial d'Energia d'Alacant i remissió de l'expedient.  
Atés que, d'acord amb la documentació que hi ha en l'expedient, l'ampliació sol·licitada s'executarà en els mateixos terrenys de les instal·lacions actuals, dins del recinte propietat del peticionari Red Eléctrica de España, SA, de la ST Campoamor, ubicats en el PK 2,5 de la carretera CV-941, al terme municipal de Pilar de la Horadada, província d'Alacant.  
Atés que, d'acord amb l'article 5 del Reial Decret 1955/2000, les instal·lacions l'autorització de les quals se sol·licita constituïxen instal·lacions de xarxes de transport elèctrica.  
Vist que Red Eléctrica de España, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte presentat, la finalitat de l'ampliació sol·licitada és integrar en la xarxa de transport actual la nova subestació de Balsicas i Mallar en el sistema amb l'existent subestació transformadora de Fausita (futura ST Mar Menor).  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que, d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Red Eléctrica de España, SAU, autorització administrativa per a l'ampliació de la subestació transformadora de 220 kV denominada ST Campoamor, ubicada en el PK 2,5 de la carretera CV-941, al terme municipal de Pilar de la Horadada, província d'Alacant, i les característiques principals de la qual són:  
- Sistema elèctric de 220 kV:  
Este parc està disposat, en l'actualitat, en configuració de doble barra amb forma de U en una instal·lació en intempèrie de tipus convencional i que conté huit posicions, dos de les quals estan sense ocupar, que són les que són objecte de l'ampliació.  
L'ampliació consistix en dos noves posicions de línia: la posició 2 (línia Fausita-futura Mar Menor) i la posició 3 (línia Balsicas). Els conductors estan disposats a tres nivells i estan formats per cables d'alumini i acer, i disposen com a aparellatge els elements següents: interruptors, transformadors d'intensitat, seccionador de barres i de línia de connexió de terra, tres transformadors de tensió capacitatiu per eixida de línia i quadre de servicis auxiliars, així com dels sistemes de control i protecció necessaris.  
- Pressupost: 1.103.867'74 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per tècnic competent i visat pel col·legi oficial corresponent el 17 de juliol de 2009.  
La present resolució queda sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables, en especial, les relatives a l'ordenació de territori i al medi ambient.  
b) La instal·lació que cal executar complirà els reglaments aplicables a este tipus d'instal·lacions i, en particular, amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, mesures i condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament.  
e) El termini previst per a l'execució de les instal·lacions és de sis mesos, comptadors a partir de la notificació de la present resolució. No obstant això, abans de l'acabament d'este termini, Red Eléctrica de España, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
f) El titular informarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent i acreditarà que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte de l'autorització administrativa i el projecte d'execució aprovat.  
g) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 24 de febrer de 2010.- El director general d'Energia: Antonio Cejalvo Lapeña.